Kamu bisa jelasin ke aku soal Kesatuan antara Sweden dan Norway dalam bahasa melayu?

Sweden dan Norway, Sweden–Norway (Bahasa Sweden: Svensk-norska unionen; Bahasa Norway: Den svensk-norske union), atau secara rasminya Negara Beraja Sweden dan Norway adalah satu kesatuan peribadi dua negara beraja berasingan Sweden dan Norway di bawah satu raja dan dasar luar sepunya yang berlanjutan dari tahun 1814 sehingga pembubaran secara aman berlaku pada 1905.

Dua negara tersebut mengekalkan kuasa berasingan dari segi perlembagaan, undang-undang, badan perundangan, pentadbiran, gereja negara, angkatan tentera dan mata wang; raja-raja kebanyakannya bersemayam di Stockholm, di mana para wakil diplomatik asing menetap. Kerajaan Norway diketuai oleh wizurai: Sweden sehingga 1829, Norway sehingga 1856. Jawatan tersebut kemudiannya kosong dan dimansuhkan pada tahun 1873. Dasar luar dikendalikan melalui kementerian luar Sweden sehingga pembubaran kesatuan berlaku.

Norway pernah berada dalam kesatuan yang rapat dengan Denmark, tetapi perikatan Denmark–Norway dengan Perancis Napoleon menyebabkan United Kingdom dan Rusia membenarkan pengilhakan kerajaan Sweden bagi sebagai pampasan untuk kehilangan Finland pada 1809 dan sebagai satu ganjaran kerana menyertai perikatan menentang Napoleon. Menurut Persetiaan Kiel 1814, raja Denmark–Norway telah dipaksa untuk menyerahkan Norway kepada raja Sweden, tetapi Norway enggan untuk menyerahkan peruntukan persetiaan, mengisytiharkan kemerdekaan, dan mengadakan perhimpunan juzuk di Eidsvoll pada awal tahun 1814.

Selepas penerimaan perlembagaan Norway yang baru pada 17 Mei 1814, Putera Christian Frederik dipilih sebagai raja. Perang Sweden–Norway yang sedang berlaku dan Konvensyen Moss memaksa raja Christian untuk turun takhta selepas memanggil satu sesi luar biasa Storting (Parlimen Norway) untuk menyemak semula Perlembagaan untuk membolehkan kesatuan peribadi dengan Sweden. Pada 4 November, Storting memilih Karl XIII sebagai raja Norway, lalu mengesahkan kesatuan tersebut. Perbezaan yang berterusan di antara dua kerajaan membawa kepada satu cubaan gagal untuk membentuk perkhidmatan konsular Norway yang berasingan dan kemudiannya pada 7 Jun 1905, membawa kepada pengisytiharan kemerdekaan sepihak oleh Storting. Sweden menerima pembubaran kesatuan pada 26 Oktober. Selepas satu ketentuansuara mengesahkan pemilihan Putera Carl dari Denmark sebagai raja Norway yang baru dan menggunakan nama diraja Haakon VII.